सोना बहुमूल्य धातु होने के साथ-साथ आभूषण के रूप में अपने देश में सबसे ज्यादा इस्तेमाल होता है। इसकी लोकप्रियता का अंदाज़ इसी बात से लगाया जा सकता है कि निवेश के रूप में सोना का सबसे ज्यादा विश्वसनीय माना जाता है। अपने देश में आयातित सामानों की लिस्ट में यह प्रमुख है। एक प्रकार से देश की अर्थव्यवस्था पर इसका अच्छा खासा असर रहता है। लेकिन सोना कितना सोना है, इस बात में भी दम है। सोना खरीदने के समय काफी सावधानी बरतनी चाहिए। खासकर, इसकी शुद्धता पर खास गौर करना चाहिए। सोने की शुद्धता को ध्यान में रखते हुए ब्यूरो ऑफ इंडियन स्टैंडर्ड ने हॉलमार्क के रूप में एक निशान तय किया। यह निशान इस बात का प्रमाण है, जो यह बताता है कि सोना में कितनी शुद्धता है और कितनी मिलावट। क्योंकि ग्राहकों के लिए सोने की पहचान खुद करना काफी मुश्किल भरा काम है, लेकिन हॉलमार्क लगी ज्वैलरी खरीद कर वह सभी शंकाओं से मुक्त हो सकते हैं। यह वर्ष 2000 से शुरू होता है, इसलिए वर्ष 2000 के लिए ए और इसी तरह 2002 के लिए बी। इससे आगे भी यही क्रम चलता है। सोने की शुद्धता को हमेशा कैरेट के हिसाब से मापा जाता है। कैरेट इस बात की पहचान है कि सोना कितना शुद्ध है।